|  |  |
| --- | --- |
|  |  |
| **REPUBLIKA HRVATSKA** |  |
| VARAŽDINSKA ŽUPANIJA |  |
| **OPĆINA SRAČINEC** |  |

# DOKUMENTACIJA ZA NADMETANJE

**Predmet nabave:**

**IZVOĐENJE RADOVA NA IZVANREDNOM ODRŽAVANJU ODVOJKA DRAVSKE ULICE (NC 1-042) U NASELJU SVIBOVEC PODRAVSKI**

**Evidencijski broj nabave:**

# EJN-9/21

**EVIDENCIJSKI BROJ IZ PLANA NABAVE: -**

**1. OPĆI PODACI**

***Naziv i sjedište naručitelja:*** Općina Sračinec, Varaždinska 188, 42209 Sračinec

***OIB:*** 01126367431

***Broj telefona/telefaksa:*** 042/712-110

***Internet adresa:*** www.sracinec.hr

***Adresa elektroničke pošte:*** procelnik@sracinec.hr

***Osoba za kontakt:*** Sandro Miko, dipl.oec.

***Evidencijski broj nabave:*** EJN-9/21

***Vrsta postupka nabave:*** Jednostavna nabava

***Procijenjena vrijednost nabave:*** 270.000,00 kuna bez Poreza na dodanu vrijednost

**2. PODACI O PREDMETU NABAVE**

***Opis predmeta nabave:*** Predmet nabave je izvođenje radova na izvanrednom održavanju odvojka Dravske ulice (NC 1-042) u naselju Svibovec Podravski, a sukladno građevinskom projektu i troškovniku radova izrađenom od strane tvrtke „Pro-Signal“ j.d.o.o. iz Gline, koji su sastavni dio dokumentacije za nadmetanje.

***Predmet nabave podijeljen u grupe:*** Ne

***Količina predmeta nabave:*** Sukladno troškovnicima radova potrebno je izvršiti pripremne radove, zemljane radove, kolničku konstrukciju, odvodnju, prometnu signalizaciju i opremu te ostale radove, sukladno količinama iz troškovnika.

***Mjesto izvođenja radova:*** Općina Sračinec, naselje Svibovec Podravski

***Rok završetka radova:*** Rok za izvođenje radova na izvanrednom održavanju odvojka Dravske ulice (NC 1-042) u naselju Svibovec Podravski je **31. ožujka 2022. godine.**

**3. RAZLOZI ISKLJUČENJA PONUDITELJA**

Ponuditelj je u svrhu dokazivanja da ne postoje razlozi za isključenje dužan dostaviti slijedeće dokumente:

1. Izjava o nekažnjavanju kojom se dokazuje da gospodarskom subjektu i osobi ovlaštenoj za zastupanje gospodarskog subjekta nije izrečena pravomoćna osuđujuća presuda za jedno ili više slijedećih kaznenih dijela: udruživanje za počinjenje kaznenih djela, primanje mita u gospodarskom poslovanju, davanje mita u gospodarskom poslovanju, zlouporaba položaja i ovlasti, zlouporaba obavljanja dužnosti državne vlasti, protuzakonito posredovanje, primanje mita, davanje mita, prijevara, računalna prijevara, prijevara u gospodarskom poslovanju i prikrivanje protuzakonito dobivenog novca, odnosno za odgovarajuća kaznena djela prema propisima zemlje sjedišta gospodarskog subjekta.

**Izjava o nekažnjavanju ne smije biti starija od šest mjeseci od dana objave nadmetanja.**

***Ponuditelj je sposoban ako on i osoba ovlaštena za zastupanje nisu pravomoćno kažnjavani za jedno ili više kaznenih djela.***

1. Potvrda porezne uprave o stanju duga ili jednakovrijedni dokument nadležnih tijela zemlje sjedišta gospodarskog subjekta**, ne starija od trideset dana od dana objave nadmetanja.**

***Ponuditelj je sposoban ako nema duga po obvezi plaćanja svih dospjelih poreznih obveza i obveza za mirovinsko i zdravstveno osiguranje, odnosno ako mu je posebnim propisom odobrena odgoda plaćanja navedenih obveza.***

1. U slučaju postojanja sumnje u istinitost podataka u priloženim dokumentima ili izjavama gospodarskih subjekata javni naručitelj može se obratiti nadležnim tijelima radi dobivanja informacija o situaciji tih subjekata, a u slučaju da se radi o gospodarskom subjektu sa sjedištem u drugoj državi javni naručitelj može zatražiti suradnju nadležnih vlasti.
2. U slučaju zajednice ponuditelja ili natjecatelja, dokumente da ne postoje razlozi za isključenje dužni su dostaviti svi članovi zajednice pojedinačno.

***3.2. Ostali razlozi isključenja natjecatelja ili ponuditelja te dokumenti kojima ponuditelj dokazuje da ne postoje razlozi za isključenje:***

Ponuditelj je u svrhu dokazivanja da ne postoje razlozi za isključenje dužan dostaviti slijedeće dokumente:

1. Izvod ili izjavu kojom dokazuje svoj upis u sudski, obrtni, strukovni ili drugi odgovarajući registar, te kojim dokazuje za gospodarski subjekt nije pokrenut stečajni postupak, da se ne nalazi u postupku likvidacije, odnosno da nije u postupku obustavljanja poslovne djelatnosti ili da je nije već obustavio**, ne stariji od tri mjeseca od dana objave nadmetanja.**

***Ponuditelj je sposoban ako je registriran za obavljanje traženih poslova te ako za gospodarski subjekt nije pokrenut stečajni postupak, ako se ne nalazi u postupku likvidacije, odnosno u postupku obustavljanja poslovne djelatnosti.***

1. U slučaju zajednice ponuditelja ili natjecatelja razlozi za isključenje, utvrđuju se za sve članove zajednice pojedinačno.

**4. ODREDBE O SPOSOBNOSTI PONUDITELJA**

***4.1. Financijska sposobnost***

1. U svrhu dokazivanja financijske sposobnosti, ponuditelj je dužan dostaviti dokument izdan od bankarskih ili drugih financijskih institucija (BON-2/SOL-2 ili slično) kojim se dokazuje likvidnost gospodarskog subjekta, **ne stariji od trideset dana od dana objave nadmetanja.**

***Ponuditelj je sposoban, ako nije imao blokiran račun u posljednjih 180 dana, te ako nema evidentiranih naloga za plaćanje za čije izvršenje nema pokrića na računu.***

***4.2. Tehnička i stručna sposobnost***

1. U svrhu dokazivanja tehničke i stručne sposobnosti, ponuditelj je dužan dostaviti potvrdu ili odgovarajući dokaz o uredno izvršenom minimalno jednom ugovoru za radove na rekonstrukciji/izvanrednom održavanju/izgradnji prometnice u posljednje 3 godine.

***Ponuditelj je sposoban ukoliko dokaže da je u posljednje 3 godine obavljao minimalno jedne radove na rekonstrukciji/izvanrednom održavanju/izgradnji prometnice, te da je radove uspješno izvršio.***

**5. TRAŽENA JAMSTVA**

Odabrani ponuditelj treba kod potpisivanja Ugovora dostaviti jamstvo za uredno ispunjenje ugovora i za otklanjanje nedostataka.

Jamstvo se dostavlja u obliku Bjanko zadužnice u iznosu od 10% ukupne ugovorene cijene usluge s PDV-om.

**6. PRAVILA DOSTAVLJANJA DOKAZA SPOSOBNOSTI**

Sve tražene dokaze sposobnosti ponuditelji mogu dostaviti u neovjerenoj preslici. Neovjerenom preslikom smatra se i neovjereni ispis elektroničke isprave.

Nakon rangiranja ponuda prema kriteriju za odabir ponude, a prije donošenja odluke o odabiru, Općina Sračinec može od najpovoljnijeg ponuditelja s kojim namjerava sklopiti ugovor, zatražiti dostavu izvornika ili ovjerenih preslika svih traženih dokaza sposobnosti.

**7. PODACI O ZAHTJEVU ZA SUDJELOVANJE (PONUDI)**

***7.1. Sadržaj ponude:***

Sukladno odredbama članka 10. Uredbe o načinu izrade i postupanju s dokumentacijom za nadmetanje i ponudama, ponuda mora sadržavati:

1. popunjeni ponudbeni list,
2. dokumente kojima ponuditelj dokazuje da ne postoje obvezni razlozi isključenja (izjava o nekažnjavanju, potvrda porezne uprave),
3. dokumente kojima ponuditelj dokazuje da ne postoje ostali razlozi isključenja (izvod ili izjava o upisu u odgovarajući registar),
4. tražene dokaze financijske sposobnosti (BON-2 ili SOL-2),
5. tražene dokaze tehničke i stručne sposobnosti (potvrda o uredno izvršenom ugovoru).

***7.2. Način izrade ponude***

Ponuda se obavezno predaje u papirnatom obliku u izvorniku, ovjerena od strane ovlaštene osobe ponuditelja.

Tekst koji se unosi u ponudbenu dokumentaciju može se ispravljati na način da su ispravci vidljivi (prekrižiti pogrešan tekst) i dokazivi, s datumom i potvrdom ispravka pravovaljanim potpisom i pečatom ovlaštene osobe ponuditelja.

**Ponudu je potrebno uvezati u cjelinu na način da se onemogući naknadno vađenje ili umetanje listova ili dijelova ponude (uvezana jamstvenikom učvršćenim na zadnjoj stranici ponude te uvez ovjeren pečatom).**

Stranice ponude se moraju označiti rednim brojem stranice kroz ukupni broj stranica ponude ili ukupni broj stranica ponude kroz redni broj stranice.

Nakon proteka roka za dostavu ponuda, ponudese ne smiju mijenjati.

***7.3. Način dostave ponude***

Ponuda se u zatvorenoj omotnici dostavlja na adresu naručitelja navedenu u dokumentaciji za nadmetanje.

Na omotnici ponude mora biti naznačeno:

* naziv i adresa naručitelja,
* naziv i adresa ponuditelja,
* naziv predmeta nabave na koju se ponuda odnosi,
* naznaka „NE OTVARAJ – Ponuda za izvođenje radova izvanrednom održavanju odvojka Dravske ulice (NC 1-042) u naselju Svibovec Podravski“.

***7.4. Alternativne ponude***

Alternativne ponude nisu dopuštene.

***7.5. Elektronička dostava ponude:***

Elektronička dostava ponuda nije dopuštena.

***7.6. Način određivanja i izražavanja cijene ponude:***

Ponuditelji su u ponudi dužni iskazati cijenu za cjelokupni predmet nabave, iznos poreza na dodanu vrijednost i ukupnu cijenu sa uključenim porezom na dodanu vrijednost.

Ukupna cijena mora biti napisana brojkama i slovima.

Sve cijene trebaju biti izražene u kunama.

***7.7. Kriterij za odabir ponude:***

Kao kriterij za odabir najpovoljnije ponude naručitelj utvrđuje: prihvatljivu ponudu s najnižom cijenom.

***7.8. Jezik i pismo na kojem se izrađuju ponude***

Ponuda mora biti sastavljena na hrvatskom jeziku i latiničnom pismu.

***7.9. Rok valjanosti ponude***

Ponuditelji su dužni naznačiti rok valjanosti ponude, ne kraći od 30 dana.

**8. OSTALE ODREDBE**

***8.1. Datum, vrijeme i mjesto dostave ponuda***

Ponude se dostavljaju isključivo u zatvorenoj omotnici **do 03. prosinca 2021. godine (petak) do 11,00 sati** na adresu Općina Sračinec, Varaždinska 188, 42209 Sračinec s naznakom «NE OTVARAJ - Ponuda za izvođenje radova na izvanrednom održavanju odvojka Dravske ulice (NC 1-042) u naselju Svibovec Podravski».

Ponude pristigle nakon roka za dostavu ponuda neće se razmatrati.

Otvaranje ponuda izvršiti će se najkasnije tri radna dana od isteka roka za dostavu ponuda.

Otvaranje ponuda neće se vršiti javno.

***8.2. Navod o donošenju odluke o odabiru najpovoljnije ponude***

O ishodu postupka po ovom nadmetanju i izvršenom odabiru svi ponuditelji će biti obaviješteni u roku od 5 dana od isteka roka za dostavu ponuda.

|  |  |
| --- | --- |
|  | OPĆINA SRAČINEC |